BASES DA IV EDICIÓN DOS PREMIOS SOFÍA NOVOA ORTIZ Á INCLUSIÓN DA PERSPECTIVA DE XÉNERO NOS TRABALLOS DE FIN DE GRAO E FIN DE MÁSTER
ADMINISTRACIÓN LOCAL — Provincial — Deputación Provincial (Subvencións e axudas, 13/09/2019)

A promoción da igu aldade real e efectiva entre mulleres e homes é unha das principais liñas de actuación da Deputación de Pontevedra; por iso, un ano máis, potencia a realización de traballos de fin de grao e de fin de máster nos que se integre a perspectiva de xénero. Tendo en conta a importancia da investigación e do estudo do significado e do alcance da igualdade entre mulleres e homes, que redunda en beneficio do progreso e do benestar do conxunto da sociedade, convócase a cuarta edición dos Premios Sofía Novoa Ortiz á Inclusión da Perspectiva de Xénero nos Traballos de Fin de Grao e Fin de Máster, que se rexerán polas seguintes bases: Fomentar, consolidar e dar a coñecer a inclusión da perspectiva de xénero nos traballos de fin de máster e fin de grao realizados na Universidade de Vigo, nos campus de Vigo e de Pontevedra. A convocatoria está dirixida a todo o alumnado da Universidade de Vigo pertencente aos campus de Pontevedra e de Vigo, que poderá acceder con calquera traballo de fin de grao ou de fin de máster no que se inclúa a perspectiva de xénero e fose presentado, defendido e aprobado durante o curso 2018-2019 en calquera rama de coñecemento. Os traballos presentados á convocatoria deberán contemplar a perspectiva de xénero ou incorporar o xénero como categoría de análise. No caso de que o traballo non estea en ningún dos idiomas cooficiais (galego ou castelán) deberá achegarse unha tradución literal nunha destas linguas. Estes premios estarán suxeitos á retención do IRPF correspondente á lexislación vixente no momento da resolución. O aboamento dos premios efectuarase mediante un ingreso directo na conta bancaria da que sexa titular a persoa beneficiaria. A contía asignada para estes premios imputarase á aplicación orzamentaria 19/250.2315.480.02 do Orzamento ordinario do organismo provincial. O xurado reservará o dereito a declarar deserto calquera dos premios ou accésits. As solicitudes presentaranse preferiblemente por vía electrónica a través do formulario normalizado dispoñible na sede electrónica da Deputación de Pontevedra ( https://sede.depo. gal ). Para a presentación das solicitudes a sede electrónica admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). Opcionalmente poderán presentarse as solicitudes presencialmente en calquera dos lugares e rexistros establecidos na normativa reguladora do procedemento administrativo común, utilizando o formulario normalizado dispoñible en https://sede.depo. gal. Unha vez recibidas as solicitudes as persoas que reúnan os requisitos da convocatoria recibirán un código de inscrición que permitirá a recepción do traballo por vía electrónica. A persoa solicitante recibirá no seu telefono móbil unha mensaxe SMS na que se lle indicará a activación do código web asignado ao seu traballo. Co fin de garantir o anonimato do traballo, este presentarase segundo o procedemento que se indica: O Servizo de Novas Tecnoloxías da Deputación custodiará o emparellamento do código de inscrición e o código web ata que se coñeza o ditame do xurado, momento no que se realizará o dobre emparellamento dos códigos e se coñecerá a autoría dos traballos premiados. As persoas participantes garantirán que os traballos e os contidos presentados son orixinais e non infrinxen dereitos de terceiras persoas e, serán responsables das infraccións que poidan causar neste sentido. Non poderán presentarse aqueles traballos que fosen premiados noutras convocatorias ou concursos. Se se presenta o mesmo traballo a convocatorias simultáneas e este resulta premiado a persoa adxudicataria deberá manifestar a renuncia expresa e formal se acepta outro premio. A presentación de solicitudes farase a partir do día seguinte ao da publicación das bases desta convocatoria no Boletín Oficial da Provincia de Pontevedra (BOPPO). O prazo de presentación finaliza o 27 de setembro de 2019 e a data límite para a entrega dos traballos por vía telemática é o 4 de outubro de 2019. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: No caso de que as persoas interesadas se opoñan a esta consulta deberán indicalo no cadro correspondente habilitado no formulario de inicio e achegar o documento correspondente. Excepcionalmente, no caso de que algunha circunstancia imposibilitase a obtención destes datos poderáselles solicitar ás persoas interesadas a presentación dos documentos correspondentes. As persoas interesadas deberán achegar coa solicitude a seguinte documentación: Se a documentación achegada estivese incompleta ou presentase erros rectificables (indicados na convocatoria) requiriráselle á persoa autora do traballo que, no prazo de dez días hábiles, complete a documentación ou corrixa as deficiencias; no caso de non o facer desestimarase a súa solicitude. Os traballos gañadores serán seleccionados por un xurado, nomeado para estes efectos por Resolución presidencial, que estará composto por: O xurado analizará os traballos presentados e valoraraos tendo en conta os seguintes criterios: O xurado poderá contar coa presenza e a asistencia de persoas expertas nas diferentes áreas e solicitar canta información adicional considere oportuna para a súa resolución. O ditame do xurado será inapelable e poderase declarar deserto o premio no caso de que os traballos non reúnan a calidade suficiente. Este ditame comunicaráselle directamente á persoa gañadora e farase público en www.depo. gal. Os premios entregaranse nun acto institucional organizado pola Deputación. As persoas que integren o xurado percibirán as indemnizacións correspondentes ás axudas de custo e desprazamentos pola asistencia ás xuntanzas das que exista acta. Estes gastos imputaranse con cargo á aplicación orzamentaria 19/250.2315.226.99. A concesión do premio non implica a perda da propiedade intelectual. A Deputación de Pontevedra poderá publicar os traballos premiados, facendo constar sempre a autoría. Un exemplar de cada traballo premiado quedará depositado na biblioteca da institución provincial. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a exactitude destes e levar a cabo todas as actuacións administrativas que, no seu caso, se deriven. A lexitimación para o tratamento dos datos baséase no cumprimento dunha tarefa en interese público ou o exercicio de poderes públicos segundo as normas de rango legal recollidas no apartado “Normativa aplicable” dispoñible na ficha do procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, así como exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos. A participación na convocatoria implica a aceptación destas bases.